**NOTĂ INFORMATIVĂ**

la proiectul Ordinului ministrului finanțelor cu privire la modificarea Ordinul ministrului finanțelor nr.08/2018 privind aprobarea formularului tipizat al Declarației cu privire la impozitul pe venit pentru organizațiile necomerciale (forma ONG17).

|  |
| --- |
| **1.** **Denumirea autorului şi, după caz, a participanților la elaborarea proiectului** |
| Ministerul Finanțelor |
| **2. Condițiile ce au impus elaborarea proiectului de act normativ şi finalitățile urmărite** |
| Necesitatea includerii unei noi categorii de organizații – asociațiile de coproprietari în condominiu.  Revizuirea modului de completare a anexei 1D Raport financiar privind modul de utilizare a sumelor de desemnare procentuală prin expunerea mai detaiată a modalității de reflectare a utilizării sumelor primite în urma desemnării procentuale. |
| **3.** **Principalele prevederi ale proiectului şi evidențierea elementelor noi** |
| Modificările și completările propuse rezultă din necesitatea corelării prevederilor actelor normative elaborate de către Ministerul Finanțelor cu prevederile Codului fiscal și a altor acte normative. |
| **4. Fundamentarea economico-financiară** |
| Prezentul proiect al Ordinului Ministerului Finanțelor necesită cheltuieli de mentenanță adaptivă de la bugetul public. |
| **5. Modul de încorporare a actului în cadrul normativ în vigoare** |
| Prezentul proiect de ordin nu implică modificarea, elaborarea sau abrogarea unor acte normative. |
| **6.** **Avizarea şi consultarea publică a proiectului** |
| În conformitate cu art. 15 din Legea nr. 239 – XVI din 13 noiembrie 2008 privind transparența în procesul decizional, la data de 20 iunie 2024, pe pagina web a Ministerului Finanțelor a fost plasat proiectului Ordinului cu privire la modificarea Ordinul Ministerului Finanțelor nr. 08 din 15 ianuarie 2018 „Privind aprobarea formularului tipizat al Declarației cu privire la impozitul pe venit pentru organizațiile necomerciale”  (<http://mf.gov.md/ro/transparen%C8%9Ba-decizional%C4%83/procesul-decizional>). |